黄垺
寿徐仓使
四明山水远且清，秀气钟作千人黄。
南州高士真济美，天地正粹涵中襟。
学问渊源派伊洛，文章典丽铿{径去彳加音}韺。
射策丹墀压群彦，声名一日蜚玉京。
粤从膴仕久扬历，政事所至皆有称。
雠较芸编上群玉，蕃宣茹水腾颂声。
凝旒简眷异俦正，追班文石焕郎星。
清规屹立朝誉振，儒术既行邦计赢。
论思献纳众所瞩，其奈宵旰怀远氓。
咨诹出揽澄清辔，肃持庾节赒列城。
视时敛散民食足，观风按察吏胆惊。
侧听赐环驲骑速，行看荷橐天衢亨。
节过清明才六日，欣逢吉梦叶长庚。
和气却随春气足，福星还并寿星明。
己闻好语日边至，莫辞烂熳罍觥。
自惭小草依松柏，臭味相投意甚真。
矢诗不但为公寿，八荒寿域更跻民。